Posion  seurakunta
Pöytäkirja 1/2026
Vaalilautakunta
 
Aika 	to 11.6. 2026 klo 18
Paikka	seurakuntatalo 
Läsnä	Janne Pätsi puheenjohtaja
		Pirjo Lehtiniemi
	Veera Karekoski
	Tuula Karjalainen
	Jorma Varanka

	Leena Pudas asiantuntija
	Mikko Pisilä	sihteeri

Asiat
1 §	Kokouksen avaus
Puheenjohtaja avasi kokouksen kello 18.00.

2 § 	Kokouksen laillisuus ja päätösvaltaisuus 
Kirkkovaltuusto on kokouksessaan 21.5.2026 valinnut vaalilautakunnan ja nimennyt puheenjohtajaksi Janne Pätsin (KL 9:16 ja KJ 9:2,1).
Vaalilautakunnan on viimeistään 1.8.2026 kokoonnuttava laatimaan ehdokasasettelua koskeva kuulutus (KJ 9:9,1). Kokouskutsu esityslistoineen on lähetetty 5.6.2026.
Vaalilautakunta on päätösvaltainen, kun enemmän kuin puolet jäsenistä on läsnä. Läsnä oleviksi katsotaan myös toimielimen jäsenet, jotka osallistuvat kokoukseen sähköisesti. (KL 10:15,1 ja 4). 
Esitys: Todetaan kokous lailliseksi ja päätösvaltaiseksi.

Päätös: Todettiin kokous lailliseksi ja päätösvaltaiseksi.

3 §	Varapuheenjohtajan ja sihteerin valinta
Vaalilautakunta valitsee itselleen varapuheenjohtajan varsinaisista jäsenistä (KJ 9:2,1) sekä sihteerin.
Vaalilautakunta nimeää ensimmäisessä kokouksessaan itselleen sihteerin. Sihteerin ei tarvitse olla vaalilautakunnan jäsen. Suositeltavampaa onkin, että sihteeriksi nimetään joku seurakunnan viranhaltija tai työntekijä, jolla on aikaisempaa kokemusta vastaavan tyyppisistä tehtävistä.
Esitys: Valitaan vaalilautakunnalle varapuheenjohtaja varsinaisista jäsenistä ja sihteeri.
Päätös: Valittiin varapuheenjohtajaksi Veera Karekoski ja sihteeriksi Mikko Pisilä.

4 § 	Pöytäkirjantarkastajien valinta
Esitys: Valitaan kaksi pöytäkirjantarkastajaa. 
Päätös: Valittiin pöytäkirjantarkastajiksi Jorma Varanka ja Pirjo Lehtiniemi.

5 § 	Ehdokasasettelua koskeva kuulutus ja perustamisasiakirjojen vastaanotto
Vaalilautakunta päättää valitsijayhdistyksen perustamisasiakirjojen vastaanottamisesta ja laatii sitä koskevan kuulutuksen, josta käy ilmi
· kirkkovaltuustoon valittavien jäsenten määrä, 
· ehdokkaiden vaalikelpoisuuden edellytykset, sekä
· minä päivinä ja kellonaikoina ja mihin valitsijayhdistysten perustamisasiakirjat on jätettävä. (KJ 9:9,1)
Valitsijayhdistyksen perustamisasiakirja liitteineen on toimitettava kirkkoherranvirastoon tai vaalilautakunnan määräämään muuhun paikkaan viimeistään 15.9.2026 ennen kello 16. (KJ 9:13)
Esitys: Laaditaan ehdokasasettelua koskeva kuulutus ja julkaistaan se yleisessä tietoverkossa seurakunnan kotisivuilla ja seurakunnan ilmoitustaululla 9.8.–15.9.2026 kello 16 asti ja Koillissanomat -lehdessä 7.8.2026 (viimeistään 9.8.2026). Liite 1.
Päätös: Päätettiin esityksen mukaisesti.

6 §	Äänioikeutettujen luettelon tarkastajien valinta
Äänioikeutettujen luettelon tarkastaa vähintään kaksi vaalilautakunnan keskuudestaan valitsemaa jäsentä. (KJ 9:5,1)	
Esitys: Valitaan kaksi äänioikeutettujen luettelon tarkastajaa ja heille henkilökohtaiset varajäsenet. 
Päätös: Janne Pätsi (varalla Pirjo Lehtiniemi) ja Veera Karekoski (varalla Tuula Karjalainen) tarkastavat luettelon keskiviikkona 26.8. klo 10.

7 § 	Kuulutus äänioikeutettujen luettelon nähtävänä pitämisestä ja oikaisuvaatimuksen tekemisestä
Vaalilautakunta laatii kuulutuksen äänioikeutettujen luettelon nähtävänä pitämisestä ja oikaisuvaatimusten tekemisestä. Kuulutuksessa on mainittava:
· milloin (päivät ja kellonajat) ja missä äänioikeutettujen luettelo on nähtävillä;
· miten luetteloa vastaan voidaan tehdä oikaisuvaatimus, sekä 
· milloin vaalilautakunta kokoontuu käsittelemään oikaisuvaatimuksia. (KL 10:6 a ja KJ 9:6)
Äänioikeutettujen luettelo on tarkastusta varten pidettävä valvonnan alaisena nähtävänä kirkkoherranvirastossa (tai muussa määrätyssä paikassa) vähintään neljän tunnin ajan kahtena luettelon tarkastamista seuraavana peräkkäisenä arkipäivänä, ei kuitenkaan lauantaina. Toisena päivistä luettelo pidetään nähtävänä kello 15–19. 

Esitys: Laaditaan kuulutus äänioikeutettujen luettelon nähtävänä pitämisestä ja oikaisuvaatimuksen tekemisestä ja julkaistaan kuulutus seurakunnan verkkosivuilla, seurakunnan ilmoitustaululle 23.8.-3.9.2026 klo 19 asti  ja Koillissanomat-lehdessä 28.8.2026 (viimeistään 28.8.2026). Liite 2. 
Päätös: Päätettiin esityksen mukaisesti.

8 § 	Päätetään äänioikeutettujen luettelon nähtävillä olon valvojat sekä oikaisuvaatimusten ja valitsijayhdistysten perustamisasiakirjojen vastaanottajat

Esitys: Äänioikeutettujen luettelon nähtävillä olon valvojiksi sekä oikaisuvaatimusten vastaanottajiksi nimetään toimistosihteeri Sari Määttä.

Päätös: Nimettiin Sari Määttä äänioikeutettujen luettelon nähtävillä olon valvojaksi sekä oikaisuvaatimusten vastaanottajaksi.

9 §	Vaalilaskentajärjestelmän vastuuhenkilö 

Esitys: Päätetään vaalilaskentajärjestelmän vastuuhenkilöstä. 

Päätös: Valas-vaalijärjestelmän käyttäjiksi nimettiin Mikko Pisilä ja Leena Pudas. 

10§ 	Muut asiat 
Esitys: Päätetään alustavasti ennakkoäänestyspaikoista

Päätös: Päätetään alustavasti ennakkoäänestyspaikoiksi kirkkoherranvirasto, Valkama, Valmankoti, S-Market ja koulu.

11 § 	Tulevat kokousajat
Vaalilautakunnan seuraavat kokoukset ovat:
· viimeistään 16.9.2026 (voi olla 15.9.2026 kello 16 jälkeen)
· 1.10.2026 kello 16 jälkeen
· 30.10.2026 hyvissä ajoin ennen kello 16
· 13.11.2026 kello 16 jälkeen
· 15.11.2026 ja tarvittaessa viimeistään 18.11.2026
Kokouksiin 1.10., 13.11. sekä 15.11. ja tarvittaessa viimeistään 18.11.2026 pidettävään kokoukseen ei voi osallistua sähköisesti. Kyseisissä kokouksissa tarkastellaan asiakirjoja, lasketaan ääniä tai tarkastetaan äänestyslippua, eikä näitä toimia voi tehdä sähköisessä kokouksessa. 
Esitys: Päätetään vaalilautakunnan kokousaikataulu.

Päätös: Vaalilautakunnan seuraavat kokoukset ovat:
· 15.9.2026 kello 16 
· 1.10.2026 kello 16 
· 30.10.2026 kello 15
· 13.11.2026 kello 16 
· 15.11.2026, vaalipäivä klo 11 alkaen
· 18.11.2026 klo 16.


12 §	Kokouksen päättäminen 
Puheenjohtaja päätti kokouksen kello 18.42.

Janne Pätsi					Mikko Pisilä
Puheenjohtaja				Sihteeri


Tarkastanut



Jorma Varanka			Pirjo Lehtiniemi
Pöytäkirjantarkastaja			Pöytäkirjantarkastaja

